CELEX: 32006L0028
Language: bg
Date: 2006-03-06 00:00:00
Title: Директива 2006/28/ЕО на Комисията от 6 март 2006 година за изменение с цел тяхното адаптиране към техническия прогрес на Директива 72/245/ЕИО на Съвета от 20 юни 1972 година относно радиосмущенията (електромагнитна съвместимост) на превозни средства и Директива 70/156/ЕИО на Съвета за сближаване на законодателствата на държавите-членки относно типовото одобрение на моторни превозни средства и техните ремаркетаТекст от значение за ЕИП.

Важна правна забележка

|

32006L0028

Официален вестник n° L 065 , 07/03/2006 стр. 0027 - 0029 Официален вестник n° L 330 , 28/11/2006 стр. 0216 - 0218

		20060306Директива 2006/28/ЕО на Комисиятаот 6 март 2006 годиназа изменение с цел тяхното адаптиране към техническия прогрес на Директива 72/245/ЕИО на Съвета от 20 юни 1972 година относно радиосмущенията (електромагнитна съвместимост) на превозни средства и Директива 70/156/ЕИО на Съвета за сближаване на законодателствата на държавите-членки относно типовото одобрение на моторни превозни средства и техните ремаркета(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 70/156/ЕИО на Съвета от 6 февруари 1970 г. за сближаване на законодателствата на държавите-членки относно типовото одобрение на моторни превозни средства и техните ремаркета [1], и по-специално член 13, параграф 2 от нея,като взе предвид Директива 72/245/ЕИО на Съвета от 20 юни 1972 г. относно радиосмущенията (електромагнитна съвместимост) на превозни средства [2], и по-специално член 4 от нея,като има предвид, че:(1) Директива 72/245/ЕИО е една от специалните директиви в рамките на процедурата за типово одобрение, създадена с Директива 70/156/ЕИО.(2) С цел подобряване на сигурността на превозните средства чрез насърчаване на разработването и внедряването на технологиите, използващи автомобилно радарно оборудване с малък обсег на действие, Комисията хармонизира използването на две спектрални радиочестотни ленти чрез Решение 2004/545/ЕО на Комисията от 8 юли 2004 г. за хармонизиране на радиочестотния спектър в обхвата от 79 GHz за използване от късообхватни радарни устройства за МПС в Общността [3] и чрез Решение 2005/50/ЕО на Комисията от 17 януари 2005 г. за хармонизиране на радиочестотния спектър в обхвата от 24 GHz за временно използване от късообхватни радарни устройства за МПС в Общността [4].(3) В съответствие с Решение 2005/50/ЕО използването на късообхватни радарни устройства, работещи в обхвата на 24 GHz, е ограничено във времето и държавите-членки трябва да изградят мониторингова система, чието предназначение е да определи броя на превозните средства с късообхватни радарни устройства, работещи в обхвата на 24 GHz, регистрирани на тяхната територия.(4) Директива 72/245/ЕИО, изменена с Директива 2005/49/ЕО на Комисията [5], предоставя на държавите-членки подходящите инструменти за провеждането на този мониторинг. Директива 70/156/ЕИО беше съответно изменена с посочената директива.(5) От тогава стана очевидно, че начинът да се получат тези данни може да бъде опростен за късообхватно радарно устройство, работещо в обхвата на 24 GHz честотна лента, и че не е необходимо за целите на мониторинга да се изисква информация относно използването на късообхватно радарно устройство, работещо в обхвата на 79 GHz честотна лента, в сертификата за съответствие (СС) в допълнение към информацията за късообхватно радарно устройство, работещо в обхвата на 24 GHz честотна лента, тъй като 79 GHz лента не смущава други приложения и нейното използване не е ограничено. Следователно е подходящо да се изменят изискванията, свързани с използването на късообхватно радарно устройство, работещо в обхвата на 24 GHz честотна лента, и да се премахнат изискванията, свързани с употребата на късообхватно радарно устройство, работещо в обхвата на 79 GHz честотна лента, в Директива 72/245/ЕИО. Настоящата директива не влияе на валидността на съществуващите одобрения за моторни превозни средства, които не са оборудвани с късообхватни радарни устройства радари, работещи в обхвата на 24 GHz.(6) Само техническите служби издават атестати в съответствие с образеца, даден в приложение III В към Директива 72/245/ЕИО. В този процес не е ангажирана друга институция или администрация. Следователно допълнителното подпечатване на атестата, което се изисква понастоящем, не е наложително и следва да бъде отменено.(7) Директива 72/245/ЕИО следва да бъде съответно изменена.(8) Измененията на Директива 72/245/ЕИО оказват въздействие върху Директива 70/156/ЕИО. Следователно е необходимо Директива 70/156/ЕИО да бъде съответно изменена.(9) Мерките, предвидени в настоящата директива, са в съответствие със становището на Комитета за адаптиране към техническия прогрес, създаден по силата на член 13 от Директива 70/156/ЕИО,ПРИЕ НАСТОЯЩАТА ДИРЕКТИВА:Член 1Изменения на Директива 72/245/ЕИОДиректива 72/245/ЕИО се изменя, както следва:1. В приложение I точка 2.1.14 се заличава.2. Приложение II А се изменя, както следва:а) Точка 12.7.1 се заменя със следния текст:"12.7.1. превозно средство, оборудвано с късообхватно радарно устройство радарно, работещо в обхвата на 24 GHz: Да/Не/По избор (ненужното се зачерква)";б) Точка 12.7.2 се заличава.3. Допълнението към приложение III А се изменя, както следва:a) Точка 1.3.1 се заменя със следния текст:"1.3.1. превозно средство, оборудвано с късообхватно радарно устройство, работещо в обхвата на 24 GHz честотна лента: Да/Не/По избор (ненужното се зачерква)";б) Точка 1.3.2 се заличава.4. В приложение III В думите "Печат на администрацията", включително обграждащата ги кутийка, се заличават.Член 2Изменения на Директива 70/156/ЕИОДиректива 70/156/ЕИО се изменя, както следва:1. Приложение I се изменя, както следва:а) Точка 12.7.1 се заменя със следния текст:"12.7.1. превозно средство, оборудвано с късообхватно радарно устройство, работещо в обхвата на 24 GHz честотна лента: Да/Не/По избор (ненужното се зачерква)";б) Точка 12.7.2 се заличава.2. Приложение III, част I, раздел А се изменя, както следва:а) Точка 12.7.1 се заменя със следния текст:"12.7.1. превозно средство, оборудвано с късообхватно радарно устройство, работещо в обхвата на 24 GHz честотна лента: Да/Не/По избор (ненужното се зачерква)";б) Точка 12.7.2 се заличава.3. В приложение IХ страница 2 на всички образци на сертификата за съответствие се изменя, както следва:а) Точка 50 се заменя със следния текст и се добавя бележка под линия, както следва:"50. Бележки [6]:б) Точки 50.1, 50.2 и 50.3 се заличават.Член 3Транспониране1. Държавите-членки приемат и публикуват, най-късно до 30 юни 2006 г., законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и таблицата на съответствието между тези разпоредби и настоящата директива.Те прилагат тези разпоредби от 1 юли 2006 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.Член 4Влизане в силаНастоящата директива влиза в сила на двадесетия ден след публикуването ѝ в Официален вестник на Европейския съюз.Член 5АдресатиАдресати на настоящата директива са държавите-членки.Съставено в Брюксел на 6 март 2006 година.За КомисиятаGünter VerheugenЗаместник-председател[1] ОВ L 42, 23.2.1970 г., стр. 1. Директива, последно изменена с Директива 2005/64/ЕО на Европейския парламент и на Съвета (ОВ L 310, 25.11.2005 г., стр. 10).[2] ОВ L 152, 6.7.1972 г., стр. 15. Директива, последно изменена с Директива 2005/83/ЕО на Комисията (ОВ L 305, 24.11.2005 г., стр. 32).[3] ОВ L 241, 13.7.2004 г., стр. 66.[4] ОВ L 21, 25.1.2005 г., стр. 15.[5] ОВ L 194, 26.7.2005 г., стр. 12.[6] Ако превозното средство е оборудвано с късообхватно радарно устройство, работещо в обхвата на 24 GHz честотна лента в съответствие с Решение 2005/50/ЕО, производителят трябва да укаже тук: "Превозно средство, оборудвано с късообхватно радарно устройство, работещо в обхвата на 24 GHz"."--------------------------------------------------